ຕະຫຼາດຮຸ້ນໃນເອເຊຍ ເລີ້ມຕົ້ນການຊື້ຂາຍ ໃນສັບປະດາ ມີທັງໃນລາຄາ ທີ່ເປັນບວກ ແລະຕິດລົບ
ໃນການຊື້ຂາຍສິນຄ້າວັດຖຸດິບເຊັ່ນ ຄຳ ແມ່ນຂາຍຢູ່ໃນລາຄາ 1,994 ໂດລາ 20 ເຊັນ ຕໍ່ອອນສ໌ນຶ່ງ ສູງຂຶ້ນໃນອັດຕາ 0.4 ເປີເຊັນ
ຕະຫຼາດຮຸ້ນຕ່າງໆຂອງເອເຊຍແມ່ນມີທັງຂຶ້ນແລະລົງເມື່ອຕອນເລີ້ມຕົ້ນໃນການຊື້ຂາຍຂອງສັບປະດາ ຂະນະທີ່ບັນດານັກລົງທຶນທັງຫຼາຍ ໄດ້ຊັ່ງຊາເບິ່ງຂ່າວດີດ້ານເສດຖະກິດຈາກຈີນ ເມື່ອທຽບໃສ່ກັບຈຳນວນກໍລະນີຕິດເຊື້ອໄວຣັສໂຄໂຣນາໃໝ່ທີ່ເພີ້ມຂຶ້ນນັ້ນ ດັດຊະນີຮຸ້ນ ນິກເກອິ ໃນໂຕກຽວ ໄດ້ສິ້ນສຸດວາລະການຊື້ຂາຍໃນວັນຈັນມື້ນີ້ ໂດຍລາຄາຮຸ້ນຂຶ້ນໃນອັດຕາສະເລ່ຍ 2 2 ເປີເຊັນ ສ່ວນດັດຊະນີຮຸ້ນແຮງເຊັງຂອງຮົງກົງ ໄດ້ຕົກລົງໃນອັດຕາສະເລ່ຍ 0 7 ເປີເຊັນ ໃນຕອນບ່າຍໆຂອງມື້ດຽວກັນ ແລະໃນຂະນະດຽວກັນ ດັດຊະນີຮຸ້ນຂອງຊຽງໄຮ້ ກໍສູງຂຶ້ນໃນອັດຕາສະເລ່ຍ 1 4 ເປີເຊັນ ຫຼັງຈາກທີ່ການສໍາຫຼວດຂອງບໍລິສັດເອກະຊົນ ໄດ້ສະແດງໃຫ້ເຫັນວ່າ ກິດຈະກຳດ້ານການຜະລິດຂອງຈີນໄດ້ເພີ້ມຂຶ້ນໃນເດືອນກໍລະກົດ ຕະຫຼາດຮຸ້ນແຫ່ງອື່ນໆໃນເອເຊຍເຊັ່ນຕະຫຼາດຮຸ້ນ S&P/ASX ຂອງຊິດນີ ໄດ້ສູນເສຍສອງຈຸດ ແຕ່ໃນສະພາບການຕົວຈິງແລ້ວ ກໍບໍ່ໄດ້ມີການປ່ຽນແປງໃນດ້ານຂອງເປີເຊັນແຕ່ຢ່າງໃດ ດັດຊະນີຮຸ້ນ KOSPI ຂອງໂຊລ ໄດ້ເພີ້ມຂຶ້ນເຖິງ ສອງຈຸດ ແຕ່ກໍຍັງຄົງບໍ່ມີການເໜັງຕີງຫຍັງຫຼາຍຕາມສະພາບຄວາມເປັນຈິງແລ້ວ ດັດຊະນີຮຸ້ນ TSEC ຂອງໄທເປ ໄດ້ຫລຸດລົງ 1 2 ເປີເຊັນ ໃນຂະນະທີ່ ດັດຊະນີຮຸ້ນ Sensex ຂອງມຸມໄບ ໄດ້ລົດລົງນຶ່ງເປີເຊັນໃນຕອນບ່າຍໆຂອງການຊື້ຂາຍເຊັ່ນກັນ ໃນການຊື້ຂາຍສິນຄ້າວັດຖຸດິບເຊັ່ນ ຄຳ ແມ່ນຂາຍຢູ່ໃນລາຄາ 1,994 ໂດລາ 20 ເຊັນ ຕໍ່ອອນສ໌ນຶ່ງ ສູງຂຶ້ນໃນອັດຕາ 0 4 ເປີເຊັນ ສ່ວນນໍ້າມັນດິບຂອງສະຫະລັດ ແມ່ນຊື້ຂາຍຢູ່ໃນລາຄາ 39 ໂດລາ 92 ເຊັນຕໍ່ຖັງ ຊຶ່ງຫລຸດລົງ ໃນອັດຕາ 0 8 ເປີເຊັນ ແລະ ນ້ຳມັນດິບ ເບຣັ້ນ ຊຶ່ງເປັນມາດຕະຖານສາກົນນັ້ນ ແມ່ນໂດຍທົ່ວໄປແລ້ວບໍ່ໄດ້ປ່ຽນແປງຫຼາຍຢູ່ໃນລາຄາ 43 ໂດລາ 29 ເຊັນຕໍ່ຖັງ ການຊື້ຂາຍໃນອະນາຄົດຂ້າງໜ້າ ຂອງຕະຫຼາດຮຸ້ນ S&P 500 ແລະ Dow Jones ແມ່ນຈະມີແນວໂນ້ມໄປໃນທາງລົບ ໃນຂະນະທີ່ Nasdaq ແມ່ນມີແນວໂນ້ມຈະໄປໃນທາງບວກ